《寿制使董侍郎》
宋代·程公许

秋云阴阴压边城，秋风飒飒飞边尘。
淮堧夕烽连岘首，往来羽檄无时停。
那筹楼上一长啸，环六十郡皆阳春。
老翁哺儿夸说尹，连年我禽歌即盈。
皇明如在殿西角，恩许借留为福星。
六弧标庆当拨度，载途鼎沸歌谣声。
请公细酌成都酒，拄笏看度西山云。
只将祭酒瞪目意，坐镇坤轴如砥平。
可怜儿辈见坎井，孰知我公身心廷。
天生人物关运数，岂为尔较山重轻。
淅江时巡今四叶，上流地险如建瓴。
强敌逆天久就厌，力困尚逞牙距狞。
胆折栈云不敢向，介胄酣眠宵彻明。
雅知折冲妙方略，胸中历历不啻行。
我闻四海如一体，手足谁异元相亲。
痒疴何适不关我，仁者顷刻字得宁。
吾皇盛德尧舜主，包瑕匿垢韬厥灵。
一朝震怒诏薄伐，天戈所指壶浆迎。
西南倚公九鼎重，草木亦自知威名。
宝书斑斓真学士，阵图反授诸将军。
频来宠光赫奕一，富有学问规经纶。
蜀才自昔比齐鲁，公既崇学扬其文。
更须度外物外外，声病未可拘豪英。
蜀民生理日艰急，公既减贱矜其贫。
张弓何时可复弛，一分可宽宽一分。
蜀边储峙仅虚籍，公既檄吏探其囷。
餽粮千晨忧不断，渭上可无人杂耕。
蜀兵十万今有机，公既选练蒐其精。
将骄易置端在我，尾大安得平如衡。
公心浑如古井水，沄沄外物何关情。
公才信是涧壑松，大厦安乐扶其倾。
勿谓蜀汉弹刃土，酂侯用这开西京。
间关武侯说良苦，千古大分垂彤青。
愿公为国一引手，饥食渴饮心经营。
从前规模会展拓，盖世事业看峥嵘。
旆旌扬风出子午，笳鼓动地超三秦。
毋使酂侯武侯得专美，蜀山岂无齐之石可磨亦可铭。
少徐带砺河山盟，命圭相印酬元勋，
胙士奕叶疏恩荣。却归麻坛之山命仙侣，
脯麟酌醴一曲歌长生。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。